b'\n_START_ARTICLE_\n\xc3\x95isu maastikukaitseala\n_START_PARAGRAPH_\n\xc3\x95isu maastikukaitsela on maastikukaitseala Viljandi maakonnas Mulgi vallas. Enne Eesti omavalitsuste haldusreformi 2017. aastal asus see Halliste ja Karksi valdades. Kaitseala pindala on 595,5 ha, sellest maismaad 399,7 ha ja veeosa 195,8 ha._NEWLINE_Kaitseala on moodustatud 1959. aastal. Alal kaitstakse \xc3\x95isu parki, \xc3\x95isu \xc3\xbcmbruse geoloogilisi vaatamisv\xc3\xa4\xc3\xa4rsusi ja kaitsealuseid liike.\n_START_SECTION_\n\xc3\x95isu loodusala\n_START_PARAGRAPH_\n\xc3\x95isu maastikukaitsela kuulub \xc3\x95isu loodusala nime all Natura 2000 v\xc3\xb5rgustikku. Sellega kaitstakse merikotka, vingerja, kauni kuldkinga ja hariliku kobarpea elupaiku.'